עמוס האוזנר

**עמוס דב האוזנר** (נולד ב-22 ביוני 1950) הוא עורך דין ישראלי, המכהן כיו"ר המועצה הישראלית למניעת עישון וכחבר בוועד המנהל של מכון משואה. בעבר כיהן כחבר בית הדין העליון של ההסתדרות הציונית העולמית, כפרקליט ההסתדרות הציונית העולמית וכיועץ המשפטי של ההסתדרות הציונית העולמית.

## ביוגרפיה
נולד בירושלים בשנת 1950 ליהודית ולגדעון האוזנר, לימים היועץ המשפטי לממשלה, ראש התביעה במשפט אייכמן, חבר כנסת ושר, שמו השני הוא על שם סבו דוב. כנער, התנדב האוזנר בבית חולים בירושלים, מטעם ארגון נוער לנוער (1966–1968). למד משפטים ב, כשבמהלך לימודיו היה חבר במערכת משפטים (כתב עת) ועוזר מחקר בשנים 1975–1976. בשנת 1976, סיים את לימודי המשפטים. לאחר סיום לימודיו השתלם במשרד עורכי דין בניו יורק בשנים 1977–1978 ועם חזרתו לישראל הצטרף למשרד עורכי דין של אביו בירושלים, בו הוא נכון ל-2021, עדיין פעיל.

במקביל לעבודתו, כיהן כחבר בית הדין הציוני העליון של ההסתדרות הציונית העולמית בשנים 1998–2006, כפרקליט ההסתדרות הציונית העולמית בשנים 2006–2010 וכיועצה המשפטי בשנים 2009–2010.

בנוסף, כיהן בהתנדבות כיו"ר של ועדות בחירות למנהלים קהילתיים בירושלים בשכונות נווה יעקב, הר נוף, תלפיות מזרח, גילה, חומת שמואל וגינות העיר בשנים 1997–2012.

האוזנר חבר בוועד המנהל של מכון משואה מאז 2011, וכן מרצה בנושא משפט אייכמן.

## פעילות ציבורית למניעת עישון
האוזנר החל את פעילותו בנושא מניעת עישון בשנת 1983, עת התקבל החוק למניעת עישון במקומות ציבוריים בישראל. באותה שנה, הצטרף כיועץ משפטי לאגודה למניעת עישון.

בשנת 1985, יזם האוזנר אי הכרה בהוצאות לפרסום מוצרי עישון לצורכי פטור ממס.

במסגרת פועלו באגודה למניעת עישון, יזם תשדירי שירות בטלוויזיה נגד העישון תוך שימוש במוטו "סיגריה זה מגעיל אותי". אחד מהתשדירים בתחילת שנות ה-90 שעשו שימוש במוטו זה, הופק על ידי אייל פלד בשיתוף הגרפיקאי ששון גואטה, והציג באופן פרובוקטיבי סיגריות שבהדרגה הופכות לתולעים. באותה תקופה, עורר התשדיר זעזוע ציבורי.

כעורך דין אקטיביסט, עתר האוזנר מספר פעמים לבג"ץ בנושאים הקשורים לסיגריות ועישון. בשנת 1987, עתר למניעת הופעה של פרסומות לסיגריות בעיתון הצבאי במחנה, כשבעקבות העתירה הפרסום הופסק. בשנת 1988, עתר למניעת מימון המדינה להקמת מפעל לייצור סיגריות. עקב התמשכות הדיון ודחיית המימון, נבלמה הקמת המפעל. בינואר 1991, כתוצאה מעתירה לבג"ץ, נמנע שידור בטלוויזיה של משחקי כדורסל בהם נראית פרסומת לסיגריות. בעקבות הצלחת עתירה זו, הופסקה הפרסומת גם במשחקי כדורגל. בשנת 1996, עתר לבג"ץ למניעת עישון בטיסות לישראל וממנה. בעקבות הצלחת העתירה, הפכה מדינת ישראל בשנת 1998 לחלוצת יישום איסור כזה בעולם.

מתחילת העשור הראשון של המאה ה-21, מכהן האוזנר כיו"ר המועצה הישראלית למניעת עישון. בשנת 2000, התקבל על ידי הכנסת חוק המחייב את שר הבריאות להגיש מדי שנה לכנסת דו"ח בדבר מצב העישון העדכני בישראל ופעולות שננקטו למניעת העישון באותה שנה. בשנת 2007, פעל במסגרת תפקידו כיו"ר המועצה מול ח"כ גלעד ארדן להחמרת החקיקה כנגד בתי עסק ומקומות ציבוריים שאינם פועלים למניעת עישון באזורים אסורים בתחומם.

בשנים 2003–2015 היה חבר בוועדת FAMRI , ארגון שתמך כספית במחקרים מדעיים העוסקים בנזקי העישון.

במהלך דרכו, השיג מספר תקדימים משפטיים הנוגעים למניעת עישון במקומות ציבוריים. בשנת 2006 השיג האוזנר תקדים, המאפשר למי שנחשף לעישון במקום ציבורי בניגוד לחוק, לקבל פיצוי מבעל המקום או המחזיק בו. בשנת 2010, השיג האוזנר תקדים נוסף למניעת עישון בתיאטרון, גם אם מתבצע כחלק מהצגה. בשנת 2011, השיג אישור מבתי המשפט להכרה בתביעות ייצוגיות בגין מניעת עישון במסעדות ומועדונים, ברים ובריכות שחייה.

בשנת 2012, יזם האוזנר הגדרה של תעשיית הסיגריות כעוסקת בפשע נגד האנושות, בנאומו בבניין האו"ם במסגרת התכנית להנצחת זכר השואה. כמו כן, קרא להעמיד לדין פלילי חברות סיגריות בגין המתה.

במסגרת פועלו, מרצה האוזנר בפני הציבור על נזקי העישון ומניעת העישון.

## חיים אישיים

בגיל 4 חלה בפוליו, היה משותק במשך כשנה ונשאר מאז עם ליקוי קל.

מתגורר בירושלים.

## לקריאה נוספת
### מפרסומיו
#### עברית
* **סיגריה ללא עשן – הודאה בכישלון**, מעריב, 20.10.1987.
* **אחריות משפטית למותם של קורבנות העישון: סוחרי סיגריות נתבעים ליתן את הדין**, הרפואה, כרך 118, חוב' ט', 01.05.1990.
* **אחריות משפטית למותם של קורבנות העישון**, אסיא, יולי 1990.
* **איסור עישון במקומות ציבוריים**, איתנים, יולי 1991 (עודכן: 24.10.1997).
* **שוט יעיל יותר**, הארץ, 17.03.1993.
* **עישון מוצרי טבק: כסף, דם ופוליטיקה**, ההסתדרות הרפואית – מכתב לחבר, יום ללא עישון, יוני 1997.
* **החזר מס ערך מוסף בגין חוב אבוד**, הלשכה, בטאון לשכת עו"ד, גיליון 56, פברואר 2001.
* **ההחמצה הגדולה**, הלשכה, בטאון לשכת עו"ד, 2001.
* **למה אין שופטים בני 75?**, מעריב, 15.06.2004.
* **[https://www.makorrishon.co.il/nrg/online/29/ART1/636/837.html שונאי הסיגריות האמיתיים]**, מעריב, 17.09.2007.
* **די לבכיינות. טוב שאסור לעשן. נקודה**, ישראל היום, 03.12.2007.
* **חשיבותה של תביעת הסיגריות כהקלה על המשבר במערכת הבריאות**, 31.10.2011.
* **הליכים משפטיים ככלי לקידום בריאות**, במה – בטאון לעובדי בריאות בנושא מחלת הסרטן והשלכותיה, גיליון מס' 19 עמ' 20–22, ינואר 2012.
* 
* 
* 
* **תובענות ייצוגיות - הדרך הפתוחה ליחיד להתמודד מול גופים גדולים וחזקים**, פרקליטים, 16.02.2016.
* 
* 
* **[https://bizzness.net/פזרו-את-העשן-הבעיה-עדיין-בוערת/ פזרו את העשן, הבעיה עדיין בוערת]**, 16.07.2020, ביזנעס.
* תמי האוזנר-רוה, עמוס האוזנר, **כשאייכמן נכנס אלינו הביתה**. ראשון לציון : ידיעות אחרונות - ספרי חמד, 2022.

#### אנגלית

* **Live and Let Live**, Jerusalem Post, 06.02.1986.
* **Please Put Out Your Cigarette** Telfed, South African Zionist Federation Magazine, April-May 1993.
* **The Liability of Cigarette Manufacturers for the Death of a Smoker**, Jewish Medical Ethics, Vol II no.2, August 1994.
* **News analyses Israel: empowering the public to enhance smoke-free law**, Tobacco Control, 01.08.2007.
* **Israel's inherent right to take part in the negotiations with Iran**, Jerusalem Post, 25 February 2015.
* **Philip Morris sells death while speaking of 'smoke free world' – Opinion**, Jerusalem Post, 12.01.2021.
*  (with 4 others) WHO FCTC


### קטעי עיתונות שהוזכר בהם
#### עברית
* איריס מילנר, **אל תעשנו עלי**, מוסף הארץ, 25.02.1994.
* **ריאות ירוקות**, צומת השרון, 30.01.2003.
* 
* 
* 
* דינה גורדון, **[https://epoch.org.il/psychology/9967/ לא רואים טבק בעיניים]**, חדשות Epochtimes, 01.09.2012.
* 
* 

#### אנגלית

* Gail Lichtman, **Anti Smoking Laws Blocked**, Jerusalem, October 18, 1991.
* Mordecai Spector, **Attorney Amos Hausner Battles Tobacco Industry in Israel**, The Jewish World, July 3, 1998.
* **Profiles in Jerusalem Amos Hausner: Anti Smoking Lobbyist**, in Jerusalem, July 3, 1998.
* '''Israeli lawyer takes on big tobacco; Amos Hausner sues for health care costs; his father prosecuted Eichmann''', The National Law Journal, 12 October 1998.
* Judy Siegel, **Call to Prosecute Tobacco Executives**, Jerusalem Post March 17, 2002.
* Judy Siegel-Itzkovich, **Anti-Smoking chief wants nicotine stubbed out**, Jerusalem Post, 01 September 2006.
* **Landmark Class Action Against Menthol Cigarette maker Filed in Israeli Court**, Class Action Litigation Report, May 22, 2009.
* Judy Siegel Itzkovich, '''Organized Tobacco's Days are Numbered''', Jerusalem Post, 14.06.2012.
* Karl Grassman, **[http://blogs.timesofisrael.com/an-end-to-organized-tobacco/ An End to "Organized Tobacco?],** The Times of Israel, 01.12.2012.
* Judy Siegel-Itzkovich, **[https://www.jpost.com/business-and-innovation/health-and-science/smoking-prevention-council-head-states-anti-smoking-efforts-increasingly-ineffective-428653 Smoking prevention council head: State's: anti-smoking -efforts increasingly - ineffective]**, Jerusalem Post, 21.10.2015.
*Judy Siegel-Itzkovich, **[https://www.jpost.com/health-and-science/a-breath-of-fresh-air-339348 A breath of fresh air],** Jerusalem Post, 25.01.2014.
* Joanne Palmer, What the Eichmann Trial Means, Times of Israel, 12.09.2019.


## קישורים חיצוניים
* Israel: '''Empowering the Public to Enforce Smoke Free Law'''.
* גאולה אבן, על אזהרות גרפיות על קופסאות סיגריות, 25.01.2011 
* תוכנית הרדיו "דין ודברים" בהנחיית משה נגבי: רשת ב, 5.8.2017 - 
* על העישון בבתים משותפים: עם ד"ר מיכאל מירו ויהודה גליק, 12.11.2020 
* לקחים משפטיים ממשפט אייכמן, במלאת 60 שנה לפתיחת המשפט, לרגל יום זיכרון השואה הבינלאומי, [(27.1.2021), בדף הפייסבוק של לשכת עורכי הדין, מחוז המרכז]: 
* על עתירה לבג"ץ בדבר העישון בבתים משותפים: ערוץ 13 "הכל כלול" 01.03.2021  (בזמן 29:30).

## הערות שוליים

קטגוריה:דירקטורים ישראלים
קטגוריה:ירושלים: אישים
קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:עישון
קטגוריה:משפחת האוזנר
קטגוריה:ישראלים שנולדו ב-1950